Et SAS-fly ramte her i eftermiddag en fugl i Aalborg Lufthavn og måtte returnere til lufthavnen. Det oplyser P4 Nordjylland. Flyet skulle have været til København klokken 16.05, men fik fuglen i motoren allerede på vej ud til take-off. Flyet returnerede til lufthavnen og teknikere har siden undersøgt, hvor skadet flyet er. Pressevagten hos SAS oplyser, at der var omkring 100 passagerer ombord på flyet. De vil nu blive fløjet til København på nogle af de senere afgange.

Referat:
Et fly med 100 passagerer fra Aalborg måtte vende om torsdag eftermiddag.